bavarian-nlp/barwiki-20250901 huggingface dataset:
Auguste Strobl

Auguste Strobl (* 24. Juni 1807; † 22. Jenna 1871 z Bossa) wor a boarische Scheenheid, de wo vom Kini Ludwig I. in Gedichtln vaeat worn is. Mit iam Porträt is de Scheenheidngalerie ogfanga worn.
Lebm.
De Strobel wor de Dochta vonam kiniglich bayerischn Haptbuachhoida. Im Kini Ludwig I. hod de Auguste so guad gfoin, dass a a Reih vo Gedichtln iba se gschriebm hod. In seim Afdrog is s aa im Dezemba 1826 von seim Hofmola Joseph Karl Stieler gmoit worn, wei da Kini scho domois plant ghobt hod, a Galerie vo de scheenstn Fraun, dena wo ma z Minga begegna ko, afzbaun. 
Es easchte Gmejde hod im Kini oba ned gfoin. Da Schwanahois vo da Strobl wor eam z lang, deshoib hod da Stieler de Strobl no amoi moin miassn. Weis easchte Buidl woarheidstrei wor, oba ia langa Hois zwegn da Hoitung z stoark betont gwen is, is se ban zwoatn Buid in ana andan Position portretiad worn. Da Hois is aa no mit ana Kettn vadeckt worn. Da Kini woit nacha boade Buidln in sei Galerie afnehma, des easchte Buidl is oba vaschwundn. Megli dass da Kini dees da Strobl gschenkt ghobt hod. Anno 1976 is es Gmejde afm Kunstmorkt wieda aftauchd und vom Residenzmuseum z Minga kafft worn.
De Strobl hod 1831 mit da Untastitzung vom Ludwig in Reviafeaschta Hilber vo Eweschbo gheiradt. 1835 hod da Kini de Auguste zan letzn Moi in da Reviafeaschtarei bsuacht und do dazua no amoi a Gedichtl gschriebm.
Scheenheidngalerie

De Scheenheidngalerie ('Schönheitengalerie') vom Kini Ludwig I. is a Sammlung vo 36 Portretmolarein vo Mingara Weibaleit. De Galerie is im Schloss Nymphenburg untabrocht. Fost olle Buidln san vom Joseph Karl Stieler gmoit worn, dea wo 1820 Hofmola worn is.
Vorbuid dafia wor da Portretsoi im Peterhofa Schloss z St. Petersburg, wo 368 Buidln vo scheene Russina afghengt san. De bekanntastn Buidln in da Scheenheidngalerie san de Buidln vo da Lola Montez, ana Metress vom Kine zwegn dea wo a obdanka hod miassn, und da Schuastadochta Helene Sedlmayr.
Joseph Karl Stieler

Joseph Karl Stieler (* 1. Novemba 1781 z Mainz; † 9. Aprui 1858 z Minga) war a boarischa Mola. Vo 1820 bis 1855 wor a Hofmola vom Kini Ludwig I. vo Bayern. Da Stieler hod vor oim neoklassizistische Portrets gmoit. Seine berihmtasdn Weake san de Scheenheidngalerie und de Portrets vom Ludwig van Beethoven, Alexander von Humboldt und Johann Wolfgang von Goethe.
Da Stieler hod in easchta Linie Portraets gmocht. Es gibt vo eam oba aa a poar Oitoarbuida und a poar Buida mit mythologischn Motivn, dazua im Nochloss an Hauffa Zoachnunga. Seine Gmejde gejtn ois perfekt, mit ana Tendenz za stoarka Idealisiarung.
Hamperer

A Hamperer oda Hampasleit worn urspringli Vagabundn, hoamatlose Strabanza bzw. Glegnheitsorbata.
Heit hod Hamperer a negative Bedeitung. Drunta vastäht ma oan, dea wo nix gscheid kon, dea wo oba sejba des ned spannt, sundan moant, woass God wos a is.
Hamperer is aa da Nama vo ana Mingana Kuit-Band, de wo vor oim aa boarische Texte g'sunga hod.
Waschl

Es gibt a boa Bedeitungan vo Waschl:
A andas Woat dafia is da Lusa (Plural: de Lusa). Es gibt a Lusawaschl ais Hendiadyoin. "NB: Lusad dageng ais Adverb ::hoisst langsam, lahm. Lusad geh oda fahrn hoisst s gleiche wia stingert geh/fahrn."
Ma kann damit an groußn und a weng an langsama Laggl moana. Aa a Gviacheds kann ma aso hoaßn, wenn ebba da Fischa sogt: „Dea Walla, den wia -r- i gesten aussaha(n, des is da a sechana Waschl gwen!“ Da Schmeller gibt aegns no a(n, das ma -r- aa an groußn Metzgahund aso hoaßt.
Heakemma tuat des Woat aba tatsächli vom Waschn. Da Waschl is da Wäscha gwesn, und wae s Weschwaschn, zmindest aes Beruf, früahras a hoate Oabet gwesn is, had ma dadafia scho ganz schee krefti sae(n müassn, a Mordslaggl halt. Aa da "Badwaschl", da Badknecht, muas a rechta Prackl gwesn sae(n, wae a s Feia schüan und an Badzuba aufföin had müassn. Im Kaiser-Appartement in da Weana Hofburg werd sogoa am Koasa sae(n Badwaschl berüahmt. Da "Kuchlwaschl" is da Spüla in da Kuchl gwesn.
Haedztags head ma "Boderwaschl" fia n Frisea, wahrschaenli, wae s Hoaschneidn und s Rasian früaras am Boda sae(n Sach gwesn is. Meglichawaes spöid da aa aena, das aa da Pemsl Waschl hoaßt und zum Handweakszaed vom Boda ghead had.
Sogoa den groußn Malerbemsl hoaßt ma Waschl.
Helene Sedlmayr

Helene Kreszenz Sedlmayr, vaheiradt "Miller", (* 12. Feba oda aa 12. Mai 1813 z Trostberg; † 18. Novemba 1898 z Minga) hod za iara Zeit ois ane vo de scheenstn Fraun vo Minga goitn. Ia Gmejde is oans vo de berihmtasdn vo da Scheenheidngalerie vom Kini Ludwigs I. in Schloss Nymphenburg.
De Sedlmayr wor a Schuastadochta ausm Cheamgau, wo anno 1827 mit 14 Joar, ois Deanstmagd af Oideding keman is. Es Joar drauf is Minga zogn. Do wors nacha Auslaifarin in an Spuiworngschaftl und hod aa fia de Kinikinda Spuisachan ausdrogn miassn. So is da Kini Ludwig I. af ia Scheenheid afmeaksam worn. 1830 hod da Kini de Sedlmayr vom Hofmola Joseph Karl Stieler in Oidmingara Tracht portraetian lossn. Anno 1834 hod se in Kammadeana vom Kini, in Hermes Miller (1804-1871) gheiradt und is Muadda vo insgsamt zehn Kinda worn (nein Buama und a Deandl).
De Nochfoarn vo da Sedlmayr lebm heit in Berchtsgoan.
Alexander von Humboldt

Da Humboldt Alexander oda Friedrich Wilhelm Heinrich Alexander vo Humboldt (* 14. Septemba 1769 in Berlin; † 6. Mai 1859 ebmdo) wor a berihmda, breissischa Natuaforscha und Geograph. Ea guit ois Universalgenie und ois Mitbegrinda vo da Geografie ois empirischa Wissnschoft.
Mit seine Schriftn "Ansichten der Natur" ('Osichtn vo da Natua') und "Kosmos" hod a in Middleiropa a grousse Berihmtheid dalangt. Des zoagn Formuliarunga wia "da zwoate Kolumbus", "Wissnschoftsfiascht" oder "da neie Aristoteles". Ea is in an Haffa Akademien afgnumma worn, u. a. aa in de "Bayerische Akademie der Wissenschaften".
Provinzn und Territorien vo Kanada

Kanada is a Bundesstoot, dea wo aus zehn Provinzn und drei Territorien bstäht. De Provinzn san Gliedstootn vom Bundesstoot und hom a hochs Moß on Autonomie. De Territorien sa dea Tei vom Bundesstoot, dea wo zu koana Provinz gheat.
Hrywnja

Da Hrywnja is de Wearung vu da Ukraine. Ea wiad in 100 Kopijok untateilt. S giabt Münzn zu 1 Griwna und 1, 2, 5, 10, 25 und 50 Kopeken. Aussadem san Banknotn im Weat vu 1, 2, 5, 10, 20, 50, 100, 200 und 500 Hrywna.
Friedrich Schelling

Da Friedrich Schelling, aa Friedrich Wilhelm Joseph Ritter von Schelling (* 27. Jenna 1775 z Leonberg; † 20. August 1854 z Bad Ragaz) wor a deitscha Philosoph und oana vo de Haptvatreta vom "Deitschn Idealismus". Anno 1812 is a geadlt worn.
De Philosophie vom Schelling hod vui Philosophn und Natuawissnschafta beeinflusst, wia beispuisweis in Hegel, in Nishida und vor oim aa in Martin Heidegger. In Enland hod a unta andam afn Dichda und Literatuakritika Samuel Taylor Coleridge gwiakt. Da Jürgen Habermas hod sei Dissertation iba de Philosophie vom Schelling gschriebm. Da Alexander vo Humboldt (1769–1859) hod im Schelling System sei Denkn bstetigt gfundn. Im 20. Joarhundat hom de Orbatn vom Schelling an Einfluss af de theoretische Chemie ghobt (z. B. Hermann Hartmann, 1914–1984).
Schriftn.
Neiausgobm
Wörnsmühl

Wörnsmühl, boarisch: Wernsmill is a gloans Darf im Leitzachdoi, im Sidn vo Bayern. Friaa woas a oagne Gmoa, heit is a Oatstei vo da Gmoa Fischbachau.
Da Uasprung vom Oat woa a Miij (Mill) am Ibagong vo da Leitzach.
Am 1. Jenna 1976 is de Gmoa Wernsmill in de Gmoa Fischbachau eigliedat woan.
Apostasie im Judndum

Unta Apostasie im Judndum vastäht ma de Obwendung vaum Judndum, in Obfoi vom Glaum aun JHWH und vau de traditionön Zeremonien. Dazua kaun, muass owa ned, da Iwatritt zu am aundan Bekenntnis (Konversion) ghean.
Des Phänomen söwa is scho im Tanach, da jidischn Bibe, beschriem. Und zwoa in da Tora, in de Biacha vaum Moses (vgl. de Gschicht vaum Guidanan Kaiwal). Dea Begriff Apostasie im Judndum is owa duachs Kristndum prägt wuan und kummt vaum griachischn "apostasía" ‚Obfoi‘ Zua kristlichn Bedeitung gheat vua oim aa de zwaungsweise Konversion vau Judn im Middloita.
Hebräische Begriffe vau da Apostasie im Judndum san beispüsweis "mumar" (מומר, "dea wos wexld"), "poshea Yisrael" (פושע ישראל, "dea wos des Gsetz vau Israel iwatritt") und "kofer" (כופר, "Oblahna").
Tonneau (Ua)

Tonneau (franz. fua ‚Fassl‘) is a Uanghaise, des wos wia a Fassl ausschaut. De zwa Seitn vom Ghaise kena entweda kuavd oda grod (rechteckad) sei.
Des "Tonneau"-Ghaise is wia aa s Oval a sötanare Uanghaisefuam. De Vairantn vom Tonneau mit kuavdn Seitn wiad "" (franz. fia ‚bongfeamig krimmt‘) gnennd.
Gmoana in de Abruzzen

Des is a Listn vo de Gmoana in de Abruzzen. Frd umfosst des Gebiet vo de Provinzn L’Aquila (AQ), Chieti (CH), Pescara (PE) und Teramo (TE) vo da Vawoitungsregion Abruzzen vo da Republik Italien aufgeführt.
Diakritisches Zoachn

Diakritische Zoachn (aa Diakritikum, Plural Diakritika, aus griach. διακρίνειν „untascheidn“) san kloane Zoachn wia Punkte, Strichal, Haggal oda Gringal af Buachstobm, de wo Obwoachunga in da Aussproch und Betonung ozoagn. De Zoachn kena iban oda untan Buachstobm obrocht sei.
Yona Yahav

Da Yona Yahav (hebräisch: יונה יהב;‎ * 19. Juni 1944 in Haifa) is a israelischa Rechtsaunwoit und Politika.
Da Yahaw hod in Jerusalem und in London studiat. Vau 1996 vis 1999 woara Obgeoadnata vau da Knesset. Seit 2003 is a Buagamasta vau Haifa.
Ea woa uaspringlich Mitglied vau da Awoda, da israelischn Orwadspartei (Mitte-links) und is 2006 zua Kadima gwexld, ana liberaln Partei.
Beziak Haifa

Da Bezirk Haifa (hebräisch "Mechoz Cheifa"), umgibt und umfosst de Stod Haifa in Israel. Ea is ana vau de segs Beziak vau Israel. Ea is 863 Quadratkilometa groß und hod 860.000 Einwohner. Da Beziak bestäd aus de zwa Untabeziak Haifa und Chadera.
Schubert Franzl

Da Schubert Franzl, aumtlich Franz Peter Schubert (* 31. Jenna 1797 aum Himmepfortgrund in Wean, heit a Teu vaum 9. Weana Gemeindebeziak Oisagrund; † 19. November 1828 in Wean) woa a österreichischa Komponist.
Da Schubert hod praktisch in oin Gottungen vau da klassischn Musi herausrogende Weake gschoffn. Nua seine Opan wean sötn gspüd, weu de Textbiachl a rechta Schmoan san. In da heiting Musiwissnschoft güt a neman Beethoven ois Begrinda vau da romantischn Musi. Im Untaschied zu de Komponistn vau da Weana Klassik hod a vü mea klaane Stickl gschriem (Liada, Klaviastickln).
Ea is oft ois vakaunts Genie augseng wuan. Ea woa recht zruckhoitend, owa aa scho zu seina Zeid iwaregional bekaunt. Noch seim Oblem is a boid zua Legende wuan.
Weak.
De Nummariarung vau de Weake nochm Deitsch-Vazeichnis wiad mit da Obkiazung D bezeichnet.
Liada.
Rund 600 Liada. Zum Beispü:
Sinfonien.
Da Schubert hod 12 Sinfonien komponiad (davau fimf unvoiendet).
Im Netz.
Video
Kasus

Da Kasus (Pl.: "Kasus" mit am langa "u") (aa: „da Foi“) is a grammatische Kategorie vo Nominai-Woatoartn.
As Kasussystem im Boarischn.
As Boarische kennt drei Kasus:
Im Boarischn wean Substantive afgrund vom grammatischn Gschlecht (Genus) afteit; es Gschlecht is in da Regl ned am Substantiv erkennbor, sundan am bstimmtn Artikl:
Da unbstimmte Artikl is dageng fia olle drei Genera im Nominativ identisch
Da Artikl wead im Boarischn flektiat, d. h. da Kasus wead so deitli gmochd. Wei de moastn Substantive im Boarischn olle Kasusendunga valuan hom, wead da Kasus praktisch nur iwan Artikl ozoagt.
Singular

Da Singular (noch ‚ in da Oazoih stehad‘, za lat. ‚ oanzln‘; Obk.: Sing., Sg.) is in da Grammatik a Numerus und zwoar de Oazoih. Da Singular wead im Boarischn moast dazua gnutzd, um oanzlne Exemplare vo Sochan z nenna. Ban Plural (Pl.) gehds um zwoa oda meahrane Exemplare.
In ondan Sprochn, wia zan Beispui im Sanskrit, gibds no weidane Numeri, wia beispuisweis in Dual. A Substantiv, wo nua im Singular vawendd wead ("Milli", "Obst", "Reng"), wead Singularetantum gnennd; a Substantiv, wo in da Regl nua im Plural ogwendd wead, Pluraletantum. Da Singular zan Pluraletantum hoassd Singulativ
ESCP Business School

De ESCP Business School is 1819 gründt worn und is wejdweid de ejtaste Wirtschoftshouchschui. Des is a private, staatli oakannte wissenschoftliche Business School und hod Standoate in Paris, London, Berlin, Madrid und Turin. De Houchschui fiat transnationale Masta-Programme, Promotions- und MBA-Programme und Seminare zua Weidabuildung vo Managan duach.
De ESCP hod de „Driple Crown“ dahoitn, d. h. sie is vo oin drei wichtign internationaln Akkreditierungsagenturn – "AACSB", "AMBA" und "EFMD" ("EQUIS") oakannt und hod jährli 4000 Studentn sowia 5000 Führungskräft aus iba 90 Nationa. As Oiumni-Netzwerk hod 45.000 Mitglieda in 150 Ländan aus 200 Nationa.
Gschicht.
De ESCP is 1819 ois easchte Business School vo da Wejd vo oana Gruppn vo Wirtschoftswissenschoftlan und Unternehman gründt worn, darunta da Ökonom Jean-Baptiste Say und da berihmte Kaufmon Vital Roux. Jean-Baptiste Say wor a grousa Fiasprecha vom ökonomischn Liberalismus, außadem steht sei Nama oft in Vabindung mit da Schoffung vom Grundkonzept vom Untarnehmadum ausm Joar 1800. Vital Roux is bsondas bekannt fia sein Beitrog bei da Ausarbatung vom Code de commerce im Joar 1807 und woar mit sein Ideen zua Pädogogik seina Zeit weid voraus. De Gründung vo da ESCP is somit gleizeiti de Erfindung vom Konzept vo da Business School.
De internationale Ausrichtung vo da ESCP wor vo Ofang o zun segn. Da Joargang vom Joar 1824 hod scho 30 % internationale Studentn aus 15 verschiedane Nationa, unta eana 7 Spania, 5 Brasiliana, 5 Hollända, 4 Deitsche und 2 Amerikana. Sprochuntarricht wor a wichtiga Tei vom easchtn Lehrplan, wo nebn franzesischa Grammadik, aa Kurse in Englisch, Deitsch und Spanisch voagseng ghobt hod. Ob 1825 san insgsamt 10 Sprochn an da ESCP untarichtet worn und de Studentn hom mindastens drei vo dena lerna miassn.
150 Joa spada woar de ESCP erneit Voareida duach in Aufbau vo ana Multi-Campus-Business School mit Standoatn in ganz Eiropa. Um im Ruaf nach Eiropa foign, san 1973 Standoate in Deitschland und England aufgmocht worn, 1988 in Spanien und 2004 in Italien.
2011 is de ESCP Gründungspartna vom HESAM worn, am Clusta vo bekanntn Foaschungseirichtunga und Houchschuin vo de Geists- und Sozialwissenschoftn wia de Ecole Nationale d’Administration (ENA), as Conservatoire National des Arts et Métiers oda de Sorbonne.
Grammatik

De Grammatik, aa: Sprachlehre (Sprochleah, griachisch: [τέχνη] γραμματική, "[technē] grammatikē" „de Kunst vom Lesn und Schreim“, vo γράμμα, "gramma", „Gschriebans, Buachstob“; lat.: "ars grammatica") is in da Linguistik und Sprochfoaschung jede Form vo ana systematischn Sprochbeschreibung. Es moant es Reglweak vo ana Sproch und es Studium vo dem Reglweak. Zua Grammatik ghean beispuisweis Morphologie, Syntax und Phonologie. De Orthografie wead in da Regl ned dazuazejd. De Pragmatik (Sprochvawendung) ghead ned zua Grammatik.
Plural

Da Plural (vo ‚ in da Meazoih stehnd, obgleidd vo lat. ‚meahrane‘; Obkiazung: Pl.) is in da Grammatik a Numerus und stähd fia de "Meazoih".
In ondan Sprochn, wia zan Beispui im Sanskrit, gibd's no weidane Numeri, wia beispuisweis in Dual. A Substantiv, wo nua im Singular vawendd wead ("Milli", "Obst", "Reng"), wead Singularetantum gnennd; a Substantiv, wo in da Regl nua im Plural ogwendd wead, Pluraletantum. Da Singular zan Pluraletantum hoassd Singulativ
Im Boarischn gibd's in Plural ba vaschiedne Woatoatn, zan Beispui ban Verb, ban Substantiv (Namawoat oda Haptwoat), ban Artikl (Gschlechtswoat) und ban Pronomen (Fiawoat).
Akkusativ

Da Akkusativ is in da Grammatik a Kasus (Foi). In vui Sprochn, wia im Boarischn, zoagt a de semantische Roin o, de wo ned aktiv agiad. Ea hoasst aa Wenfoi, wei nochm Akkusativ mit „Wen …?“ (oda „Wos …?“) gfrogt wead. Ea wead in da Boarischn Grammatik da 4. Foi gnennd.
Da Nama „Akkusativ“ kimmt vom lateinischn "casus accusativus" („de Oklog betreffenda Foi“), wo vo "accusare", „oklogn“, hea kimmt.
Im Boarischn is da Akkusativ a morphologischa Kasus (Foi), wo vom Artikl ozoagt wead.
Dativ

Da Dativ is in da Grammatik a Kasus ("Foi"). Ea bezeichnt im Indogermanischn und desweng aa im Boarischn, es indirekte Objekt. Da Dativ hoaßt in da Boarischn Grammatik aa 3. Foi, Wem-Foi oda Gebefoi. Da Nama kimmt do hea, wei ra in Empfenga vom Gegebanan benennt. Es Woat Dativ is vo entlehnt: za = Plotz mocha (gem) und = Gegems.
Nominativ

Da Nominativ (vo lat.: "nominare", „benenna“) is de Grundfoam vom Substantiv und da 1. Kasus (Foi) in da Deklination. Im Sotz steht's Subjekt im Boarischn imma im Nominativ. Ondane Bezeichnunga vom Nominativ san: 1. Foi oda Wer-Foi.
Da Nominativ is dea Foi, wo in da Boarischn Grammatik am haifigstn voakummt. Es Subjekt (Sotzgengstond) steht im Boarischn imma im Nominativ.
Gimel

Gimel (גימל) oda "Gimmel", jidd. giml, is da dritte Buachstob im hebräischn Alphabet. Ea hod in Zoinweat 3. Gimel wiad im modernen Hebräisch (Iwrit), ois G wia im Boarischn ausgsprochn. Foigt im Buachstob a Geresch stähd aa fia an stimmhoftn dsch-Laut, den wos im Hebräischn ned gibt.
Deklination (Grammatik)

Unta Deklination (lateinisch "declinare", „beign“) oda Beigung vasteht ma in da Grammatik de Vaendarung vo Weatan je noch de Kategorina "Kasus" (Foi), "Numerus" (Zoi) und "Genus" (Gschlacht). Ned jede Sproch vawendt olle Kategorina.
Im Boarischn wead de Roin vo am Substantiv im Sotz duach de Deklinationsfoam festglegt. Boarisch zäid deswegn za de flektiaradn Sprochn. Es gibt oba a Sprochn, wo koa Deklination kena, de hoasst ma agglutiniarade Sprochn, wia beispuisweis as Japanische.
Numerus

Da Numerus (Plural: Numeri) is in da Grammatik a Foam, um de Ozoih z untascheidn.
Im Boarischn wean do zwoa Foama vawendd: da Singular (de Oazoih) und da Plural (de Meahzoih). In ondan Sprochn gibds teiweis vui meah Numeri: Dual, Paral, Trial, Quadral, Paukal usw. Beispuisweis gibds im Sanskrit und im Hebräischn in Dual, wenn zwoa Sochan gmoand san.
Da Numerus is wichtig fias: Substantiv und Adjektiv, fias Verb, fian Artikl und fias Pronomen.
Listn fo d Städt und Uatschoftn auf d Färöer

D Listn fo d Städt und Uatschoftn auf d Färöer zoagg oi Uatschoftn auf d Färöer, ana Inslgruppm mid 18 bwonde Insln im Nuadatlantik nochm Alphabet. D Eiwohnazoina stommand fom 1. Jenna 2020. D fia Städt Tórshavn, Klaksvík, Fuglafjørður und Tvøroyri hand fett druckd, "Niðursetubygdir" (Duafneigrindunga im 19. und 20. Joahunad) kursiv. Aa falossane Uatschoftn hand in da Tabejn ogem.
"Omeakung:" * Mjørkadalur is a dänischa Barrasstützpunkt und hod laut in Postverk Føroya koa Postleitzoi.
Schwammerl (Roman)

Schwammerl is da Titl vau an biographischn Roman vau 1912 iwas Lem vaum Schubert Franzl. Da Vafossa is da Rudolf Hans Bartsch.
Im Roman san woare und eafundane Gschichtn gmischt und hod so a pseudobiedameialichs Schubert-Klischebüd entwuafn, wos de Schubert-Doastölung joarelaung prägt hod.
Da Roman is zum Bestseller und zua Vualog vau da Operettn "Das Dreimäderlhaus" (1916) vaum Heinrich Berté wuan.
Genus

Es Genus (Pl.: Genera; vo lat. "genus", „Art, Gattung, Gschlecht“, vo agr. γένος, "genos") oda grammatische Gschlecht is a Klassifikationsmeakmoi vo Substantiven, wo in rund oan Viadl vo de lebendn Sprochn vo da Wejd fiakimmt.
Es gibt de foigandn Genera:
Im Boarischn.
Im Boarischn is ba Leidln da Genus mitm Sexus identisch, ausgnumma ba Vakloanarunga (de Dean, es Deandl). Ba de moastn andan boarischn Substantive ko ma moast koan Zammahang zwischen zwischn da Bedeitung (Semantik) und im Genus dakenna.
De gsamte boarische Nominalflexion richt si am Substantiv aus. Es grammatische Gschlecht (Genus) vom Haptwort bestimmt de Deklination vo da Nominalphrasn; d. h. sowoi da Artikl ois aa s Adjektiv und andare Attribute miassn in Genus, Kasus und Numerus ans Substantiv, wo se begleitn, anglicha wean. Es gibt drei Genera: maskulin, feminin und neutrum.
Im Boarischn wean Substantive afgrund vom grammatischn Gschlecht (Genus) afteit; es Gschlecht is in da Regl ned am Substantiv erkennbor, sundan am bestimmtn Artikl:
Da unbestimmte Artikl is dageng fia olle drei Genera im Nominativ identisch
Passendale (Kaas)

Der Passendale ist ein bejgischa Schnittkaas. Ea kimmt aus Passendale vo Westflandan und werd do oft aa Bauankaas gnennt.
Da Passendale werd gean zua Broudzeit gessn. Mit eam ko ma oba aa Gmias gratinian. Ea schmeckt muid-wiazig bis pikant und hod an Fettgehoit vo 50 % Fett i.Tr..
Städt in Chile

Des is a Listn vo de Städt in Chile.
Noch da Definition vom Instituto Nacional de Estadísticas (INE) is a Oatschaft mid mehra wia 5000 Eihwohna a Stod. Noch dem wenns gehd kimmd Chile auf 239 Städt. A dera Listn hand olle Städt mid mehra wia 40.000 Eihwohna aufglist.
Quejn: Instituto Nacional de Estadísticas (INE)
Zumft

Zumft – vo oidboarisch "zumft" „zu ziamen“ – moant a stendische Keapaschoft vo Handwerkan. Zimfte san im Middloida entstandn, um de gmoasaman Intressn vo Handweakan woarznehma. In Bayern und Estreich homs bis ins 19. Joarhundat existiad. In manche Regiona gibts heit no Zimfte.
Wahrung gemeinsamer Interessen entstanden und bis ins 19. Jahrhundert existierten, in gewissen Regionen (beispielsweise in der Schweiz) bis heute.
Städt in Albanien

Des is a Listn vo de Städt in Albanien.
1) Instituti i Statistikës (INSTAT); für 2011 census.al
2) World Gazetteer
3) Instituti i Statistikës (INSTAT), Orte mit mehr als 10.000 Einwühner publiziert auf census.al
4) Letzte von den einzelnen Städten kommunizierte Zahlen (meist 2007/08 oder neuer), genaue Quellen in den jeweiligen Artikeln vermerkt
Losdog

Losdog san Dog, wo noch oidm Voiksglaam Vorheasogn vom Wedda megli mocha. So kina Voraussogn iban ginstign Zeidpunkt fiad Aussoot oda fiad Eante gmochd wean. Bauanregln san de Miakform dafia.
Losdog san u. a.:
Losdog san Glicksdog. Es Gegntei san de Schwenddog, wo ois Unglicksdog gejtn.
Schau aa.
Bauanregl
Bauanregl

Bauanregln san Voikssprich iba s Wedda, wo moast in Reimform vafosst san.
Bauanregln sa iba Generationa aus da Weddabeobochtung enstandn. Friaa wor de Leamoanung, dass Bauanregln nua sejtn zuatreffa. Seits exakte Weddastatistikn gibt, hod ma festgsteht, dass Bauanregl recht oft richti liegn. Bericksichtign muass ma dozua, in wejchana Region a Bauanregl entstandn is und za wejchana Zeid. Des hoasst, es gibt koane Regln, wo fia ganz Middleiropa zuatreffa. Und Regln, wo vor da Eifiahrung vom Gregorianischn Kalenda entstandn san, miassn entsprechend obasst wean.
Walburgisnochd

De Walburgisnochd (dt.: Walpurgisnacht) is a oids Fest, wo in da Nochd vom 30. Aprui, am Voaomd zan 1. Mai, gfeiad wead. Es is a sognennte Unruahnochd im Brauchdum. Do wean Hexnfeia symbolisch ozindt und so Geista vatriem. Do wean hoamliche Liabschofdn afdeckt und unsympathischn Leitln Glumpad voa de Haustia glegd. Und do wead danzd und gsunga.
Da Nama kimmt vo da Hl. Walburga. Ia Fesddog wor im Middloita da 1. Mai. Vabundn wor des midm oidn Brauchdum, in "Danz in en Mai". De Walburgisnochd wead bis heit, aa in da Stod, gfeiad. Da Nama "Walpurgisnacht" is duachn Faust (Tei I, 1808) vom Goethe populea gmochd worn. Es san oba aa scho friaare Beleg nochweisboa.
In Schwedn und Finnland gibts zua Walburgisnochd de gresstn Studentnfestl vom ganzn Joar, z Vappu in Finnland und z Valborg in Schwedn. Do wead ums Maifeia umadum gsprunga und danzt, vui gsunga, glocht und gsoffa.
Coritiba FC

Da Coritiba FC (Coritiba Foot Ball Club) is a Fuaßboivarein aus Curitiba, da Haptstod vom brasilianischn Bundesstood "Paraná".
Da Varein ghead zu de bekanntasdn Fuasboiklubs vo Brasilien, spuid zua Zeid in da Serie A und is 1985 Moasta worn. Des grosse Dörby in Paranpa gegn Atlético PR.
Gschicht.
Da Varein is am 12.Oktoba 1909 grindd worn. Da Vaein is 1909 untam Nama Coritibano FC grindt woan, und hoasst nach mehran Endarunga vom Nom seitm Joa 1910 offiziell Coritiba FC.
Stadion.
De Hoamstättn fo Coritiba is as Estádio Major Antônio Couto Pereira in Curitiba, Brasilien. Des Stadion hod a Kapazität fo 42.000 Platzln.